Source: http://www.ofisprofis.sk/content/20-chranena-dielna
Timestamp: 2018-11-16 21:16:12+00:00
Document Index: 14358961

Matched Legal Cases: ['§ 63', '§ 64', '§ 49', '§ 63', '§ 49', '§ 65', '§ 49']

﻿ Chránená dielňa | OfisProfis.sk
Úvodná stránka > Chránená dielňa
rezanie a prevíjanie baliaceho papiera﻿
Zamestnávateľ (fyzická osoba, právnická osoba, samosprávny celok), ktorý zamestnáva počas roka najmenej 20 zamestnancov, je podľa platného § 63 ods. 1 písm. d) zákona č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon“) povinný zamestnávať občanov so zdravotným postihnutím v počte, ktorý predstavuje 3,2 % z celkového počtu jeho zamestnancov.
Zamestnávateľ preukazuje plnenie povinného podielu počtu občanov so zdravotným postihnutím na celkovom počte svojich zamestnancov za rok v termíne do 31.03. toho roku na tlačive predpísanom ústredím ÚPSVaR.
V prípade, že zamestnávateľ z rôznych dôvodov nemôže alebo nechce zamestnávať občanov so zdravotným postihnutím, tento zákon mu umožňuje plniť povinný podiel náhradným plnením.
﻿﻿﻿﻿﻿﻿Náhradné plnenie
Podľa § 64 horeuvedeného zákona môže zamestnávateľ zadávať zákazky na účely plnenia povinného podielu zamestnávania občanov so zdravotným postihnutím. Na započítanie jedného občana so zdravotným postihnutím je potrebné zadať zákazku chránenej dielni vo výške 0,8 násobku celkovej ceny práce podľa § 49 ods. 4, čo predstavuje sumu 1000 €.
Výrobky alebo služby je možné odoberať od chránenej dielne alebo chráneného pracoviska, akým je chránená dielňa PPS One. Na započítanie počtu občanov so zdravotným postihnutím podľa § 63 ods. 1 písm. d) zákona, ktorých si zamestnávateľ môže započítať, je potrebné odobrať výrobky alebo služby vo výške podielu celkovej sumy platieb za odobrané výrobky alebo služby v kalendárnom roku, za ktorý týmto spôsobom zamestnávateľ plní povinnosť v hodnote 0,8 násobku celkovej ceny práce podľa § 49 ods. 4, čo predstavuje za rok 2018 sumu 1000 €.
Podľa § 65 zákona je každý zamestnávateľ, ktorý nezamestnáva ZŤP osoby, a ani nezadáva zákazky či neodoberá výrobky alebo služby od chránenej dielne povinný zaplatiť odvod ÚPSVaRu vo výške 0,9 násobku celkovej ceny práce podľa § 49 ods. 4 (za jedného občana je za rok 2018 odvod 1125 €).